Markedssegmentering og posisjonering
Hva er markedssegmentering?

Forbrukere er for ulike til at det er mulig å betjene alle menneskene i et marked. I de større markedene er det mange som har de samme behovene eller ønskene for ett produkt. Da bruker en markedssegmentering for å skille disse fra hverandre. Denne teknikken gjør at markedet blir delt opp i flere delmarkeder som hver for seg har visse fellestrekk.

End-Use
Dette er en bil som kan brukes overalt. Bilen kan like godt brukes til bilferier med familien som til kjøreturer til og fra jobben.  Bilen er en vanlig sedan som har ekstreme ferdigheter når det kommer til motor og ytelse. Bilen er både en familiebil samtidig som den er veldig sportslig, noe som kan bety at bilen har egenskaper både for en småbarnsfamilie og for en enslig. 
Geografi og tid
BMW M5 er ikke den modellen det blir satset mest på her i Norge, men reiser vi over til

Tyskland finner vi mange flere slike modeller. 

Bilen blir kjøpt for å vises frem og derfor blir den mest kjøpt av folk som holder til i byer.  Når man skal kjøpe en bil som denne så går man nødvendigvis ikke til nærmeste forhandler og bestiller, man bruker gjerne litt tid og undersøker forskjellige forhandlere. På verdensbasis blir det solgt ca 4000 modeller hvert år.(3)
I Norge er det i snitt ca 4-5 som kjøper denne modellen hvert år.

Demografi
BMW M5 er en bil som er laget for et fåtalls personer, bilen er kjent for å være en luksus sports modell. De som kjøper M5 er oftest personer i (3) 45-55 åra som har høy utdanning, lederjobber og dermed veldig høy inntekt. 
Kjøpere av denne bilen har som oftest kjørt en dyr bil tidligere også, da som regel en annen dyr BMW modell. De er kjent med merket fra før og vet derfor hva de står for.

Bilen er for folk som er opptatt av status, prestisje og som vektlegger komfort og kvalitet.  Eierne av M5 er folk som alltid har penger og bryr seg ikke om de høye avgiftene på bilen. De tenker heller ikke på miljøet når de kjøper en M5. Kundene som er interessert i denne bilen kan miste interessen om de for eksempel ikke får den første bilen som blir levert i Norge. 
Kjøperne liker å være en av få som har denne bilen. Eierne har som regel ikke bare en bil men en egen liten bilpark. 
Kundene som har behov for en slik bil kan ha behov for selvrealisering. Dette produktet kan si andre hvem jeg er og si meg hvem jeg er. 
 Bilen ser ut som en helt vanlig familiebil, men har spesifikasjoner som andre biler bare kan drømme om. Bilen er for rike personer som vil se ut som at de kjører en vanlig familiebil. 
Psykografi og livsstil.
Personer med denne bilen liker å ha noe som ikke mange andre har.
Forbrukere kjøper gjerne produkt som uttrykker deres livsstil. Det vil si at folk som kjøper en M5 er folk som lever godt. Det er folk som velger dyre og ekslusive ting fremfor det ”vanlige”. Forbrukerne kan også være interessert i denne bilen fordi det er en sportsbil med stor motor og mange hestekrefter. De som er eier av denne bilen bruker stort sett mesteparten av tiden sin på jobben. Bilen viser når den er parkert at en ”mektig” person er på jobb. 
Hvem kjøper denne bilen?

BMW M5 er kjent som et eksklusivt merke og de som kjøper denne bilen er:
· Folk med lederjobber og dermed også høy inntekt.

· Folk som vektlegger komfort, kvalitet, luksus.

· Folk som er opptatt av status.

· Folk med en M5 har gjerne flere biler, stort hus og alltid kapital til å kjøpe det de måtte ønske.

· Folk som ønsker å kombinere sport med luksus og ergonomi. 

BMW M5 blir av bilentusiaster omtalt som en suveren og elegant bil med kjøreytelser i særklasse. Bilen kombinerer sport med luksus. Interiøret i bilen er sportslige skinnseter som er behagelige, all navigering er tilrettelagt for hurtige avgjørelser og den har en 7 trinns girkasse som gjør at bilen akselerer på samtlige gir.  
Posisjon i markedet
BMW M5 er å betrakte som en luksusbil og konkurrerer med toppmodellene til Audi og Mercedes. M5 er posisjonert i en nisje hvor det er få andre alternativer og kan derfor utnytte situasjonen ved å sette høyere pris enn produkter som konkurrerer med mange. BMW M5 er en bil som gjerne blir kjøpt av personer som har erfaringer med BMW tidligere. 

Konkurrentene til M5 er Mercedes E63 AMG og Audi RS6(2). Mercedes E63 AMG har lenge vert en konkurrent til M5, i fjor solgte dem 5 stk i Norge av denne modellen og i år er det til nå solgt 4 stk. Audi RS6 er ikke lenger en konkurrent til BMW M5 fordi den for 2 år siden gikk ut av produksjon. I 2008 vil denne bilen komme tilbake på markedet i en ny og råere versjon og den vil kjempe med BMW og Mercedes om kjøpere(4). Så langt i år har BMW M5 blitt solgt til 3 kunder i Norge(3). Alle disse bilene er luksusbiler og når en ser disse bilene så ser en at det finnes en viss likhet utseendemessig.
Vi tror BMW M5 er en bil som skal fremstilles som en eksklusiv og luksuriøs bil for kundene og derfor blir denne bilen priset veldig høyt, samtidig er det en måte å ikke selge for mange biler av denne modellen. Viss det selges for mange av denne bilen vil ikke bilen lenger fremstilles som en luksuriøs og eksklusiv bil. Denne bilen skal være noe for seg selv slik at kundene har noe som folk flest bare kan drømme om. Det er nettopp det som gjør M5 til den bilen den er.

